Foto: Hina

SIRIJSKA putovnica koja je nađena uz tijelo terorista kod Stade de Francea pripada osobi koja je u listopadu prošla kroz Grčku, kazao je Nikos Toscas, zamjenik grčkog ministra policije, za Reuters.

"3. listopada 2015. godine bio je identificiran na otoku Lerosu.", dodao je Toscas.

No, to ne mora značiti da se terorist pod krinkom izbjeglice ušuljao u Europu niti da je osoba s putovnice terorist. Tek se mora utvrditi kome zaista pripada putovnica, upozorava Reuters koji dodaje kako su sirijske putovnice zapravo vrlo vrijedne onima koji pokušavaju doći do Europe.

Francuska je policija od svih zemalja u koje dolaze izbjeglice zatražila da se provjeri je li navedena putovnica registrirana.

Ostojić: Grčka ga ne bi propustila da je bio u bazama Interpola

Nakon što se na društvenim mrežama počela širiti informacija kako je terorist preko Hrvatske otišao u Europu, što je i moguće, zatražili smo komentar ministra Ostojića. On nam je kratko kazao kako bi Grčka sigurno zaustavila osoba koja bi bila u bazama Interpola te da je osoba i preko Mađarske mogla doći do Francuske. Otkrio je da surađuju s francuskim kolegama. "Svaku informaciju koja može pomoći kolegama iz Francuske dijelimo s njima", dodao je.

Terorist registriran u Opatovcu!

Tekst se nastavlja ispod oglasa

Kako je večeras objavila RTL televizija, Sirijac koji se ubio u Parizu, registriran je početkom listopada u prihvatnom centru u Opatovcu, odakle je preko Mađarske i Austrije otišao za Francusku.

Grci: Dvije osobe registrirane u migrantskom valu

Grčka policija nešto kasnije je objavila kako su dva terorista registrirana u Grčkoj u migrantskom valu ranije ove godine. Francuske vlasti zatražile su provjeru putovnice te otisaka prsta za dvojicu muškaraca za koje su sumnjali da su stigli s migrantima preko Grčke.

AFP piše kako je najmanje jedna sirijska putovnica nađena uz tijela terorista koji su poginuli u napadu na Pariz.

Blic: Terorist je 25-godišnji Ahmed Almuhamed

Srpski Blic, koji objavljuje i fotografiju iz putovnice terorista, tvrdi da se radi o 25-godišnjem Ahmedu Almuhamedu koji je 7. listopada ušao iz Makedonija u Srbiju kod Miratovca, registriran u Preševu, a an kasnije i u Opatovcu. Blic piše kako sigurno nije bio naoružan jer je prošao provjeru.